**D I S P O Z I Ț I E**

**pentru modificarea Dispoziției nr. 49 din 9 februarie 2024, cu modificările și completările ulterioare, privind constituirea Unității de Implementare a Proiectului** **„Dezvoltarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice la Stadionul Cluj Arena din Cluj-Napoca”**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 15383 / 04.04.2025, elaborat de către Directia Dezvoltare si Investitii – Serviciul Managementul Proiectelor prin care se motivează și fundamentează emiterea actului administrativ;

Ținând cont de:

* Programul privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice în localități derulat de Ministerul Mediului, Apelor și Pădurilor prin Administrația Fondului pentru Mediu;
* Ghidul de Finanțare, aprobat prin Ordinul Ministrului Mediului, Apelor și Pădurilor nr. 1962 din 29.10.2021, cu modificările ulterioare
* Hotărârea Consiliului Județean Cluj nr. 39/07.03.2022 privind aprobarea proiectului Dezvoltarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice la Stadionul Cluj Arena din Cluj-Napoca,
* Contractul de finanțare 506/GES/28.12.2023 privind proiectul *„Dezvoltarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice la Stadionul Cluj Arena din Cluj-Napoca”*

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 58 alin. (1) și (3), art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/13.12.2023 pentru aprobarea Regulamentului cuprinzând măsurile metodologice, organizatorice, termenele și circulația proiectelor de dispoziții ale Președintelui Consiliului Județean Cluj;

În conformitate cu dispozițiile:

* art. 191 alin. (1) lit. e) și alin. (6) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 44 din Legea privind finanțele publice locale nr. 273/2006, cu modificările și completările ulterioare;

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. I.** Dispoziția nr. 49 din 9 februarie 2024 privind constituirea Unității de Implementare a Proiectului *„Dezvoltarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice la Stadionul Cluj Arena din Cluj-Napoca”*, modificată și completată prin Dispoziția nr. 543/2024, se modifică după cum urmează:

1. Articolul 1 se modifică și va avea următorul cuprins:

,,**Art. 1**. Se constituie Unitatea de Implementare a Proiectului *” „Dezvoltarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice la Stadionul Cluj Arena din Cluj-Napoca”* în următoarea componență:

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
| 1. | Cosmin DÎRJAN | Manager proiect | Consilier  Serviciul Managementul Proiectelor |
| 2. | Niculina – Aurelia RAD | Asistent proiect | Consilier  Serviciul Managementul Proiectelor |
| 3. | Cosmin ROGOZAN | Responsabil tehnic | Consilier  Serviciul Managementul Proiectelor |
| 4. | Andrei SZEGEDI | Responsabil tehnic | Consilier  Serviciul Administrație Publică, ATOP |
| 5. | Andra-Costalia OLARU | Responsabil juridic | Consilier  Serviciul Managementul Proiectelor |
| 6. | Ramona – Maria JUCAN | Responsabil achiziții | Consilier  Serviciul Lucrări și Achiziții Publice |
| 7. | Delia-Maria POROH | Responsabil financiar | Consilier  Serviciul Financiar-Contabil |

**Art. II** Prezenta dispoziție se comunică prin e-mail persoanelor desemnate la art. 1, Direcției Dezvoltare și Investiții şi Prefectului Judeţului Cluj.

**CONTRASEMNEAZĂ:**

**PRESEDINTE SECRETAR GENERAL AL JUDEŢULUI**

Alin Tișe Simona Gaci

**Nr. 168 din 8 aprilie 2025**